stanford-oval/wikipedia huggingface dataset:
The Universal Master Collection: Bruce Willis

| The Universal Master Collection: Bruce Willis Bruce Willis |
| --- | --- | --- |

Kokoelmalevyn tiedot
 Äänitetty : 1986-1988
 Julkaistu: 3. tammikuuta 2001
 Tuottaja(t): Bruce Willis
 Levy-yhtiö: Motown Records
Bruce Willisin muut julkaisut
| If It Don't Kill You, It Just Makes You Stronger 1989 | The Universal Master Collection: Bruce Willis 2001 | Ultimate Collection 2004 |
The Universal Master Collection: Bruce Willis on näyttelijä Bruce Willisin ensimmäinen kokoelmalevytys. Albumi julkaistiin 3. tammikuuta 2001 ja on Willisin ensimmäinen julkaisu 12 vuoteen.
Kappalelista

"Under the Boardwalk"
"Respect Yourself"
"Down in Hollywood"
"Young Blood"
"Comin' Right Up"
"Secret Agent Man"
"James Bond Is Back"
"Save the Last Dance for Me"
"Fun Time"
"Lose Myself"
"Flirting With Disaster"
"Jackpot (Bruno's Pop Theme)"
"Blues for Mr. D"
"Tenth Avenue Tango"
"Love Makes the World Go Round"
"Here Comes Trouble Again"
"Soul Shake"
"I'll Go Crazy"
"Respect Yourself [Extended 12" Version]"
The Fundamentals of Caring

| The Fundamentals of Caring |
| --- | --- |

Ohjaaja:  Rob Burnett
Käsikirjoittaja:  Rob Burnett
Perustuu:  Jonathan Evisonin romaaniin The Revised Fundamentals of Caregiving
Tuottaja:  Rob Burnett Donna Gigliotti James Spies
Säveltäjä:  Ryan Miller
Kuvaaja:  Giles Nuttgens
Leikkaaja:  Christopher Passig
Pääosat:  Paul Rudd Craig Roberts Selena Gomez
Valmistustiedot
Valmistusmaa:  Yhdysvallat
Tuotantoyhtiö:  Worldwide Pants Levantine Films
Levittäjä:  Netflix
Ensi-ilta:   2016-1-2929. tammikuuta 2016 (Sundance)  2016-6-2424. kesäkuuta 2016 (Netflix)  
Kesto:  93 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
The Fundamentals of Caring on vuonna 2016 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Rob Burnett. Elokuvan pääosissa esiintyvät Paul Rudd, Craig Roberts ja Selena Gomez. Juoni perustuu kirjailija Jonathan Evisonin vuonna 2012 julkaistuun romaaniin The Revised Fundamentals of Caregiving. Elokuva kertoo masentuneesta kirjailijasta, joka päättää auttaa lihasrappeumaa sairastavaa Trevor-nimistä poikaa tämän isän etsimisessä.
Elokuva sai ensi-iltansa Sundancen elokuvajuhlilla tammikuussa 2016, ja saman vuoden kesäkuussa se julkaistiin Netflixissä. Elokuva keräsi Sundancessa paljon kehuja, kun taas lopulliset arviot ovat olleet vaihtelevia. Metacriticissä elokuva on saanut 55 pistettä 100:sta ja Rotten Tomatoesissa arvosanan 77 %.
Rooleissa

| 0 | 1 | 2 |
| --- | --- | --- |
|  Paul Rudd  | … |  Ben Benjamin   |
|  Craig Roberts  | … |  Trevor   |
|  Selena Gomez  | … |  Dot   |
|  Jennifer Ehle  | … |  Elsa   |
|  Megan Ferguson  | … |  Peaches   |
|  Frederick Weller  | … |  Bob   |
|  Bobby Cannavale  | … |  Cash   |
|  Julia Denton  | … |  Janet   |
Aiheesta muualla

The Fundamentals of Caring Netflixissä
The Fundamentals of Caring Internet Movie Databasessa (englanniksi)
Tatiana Suarez

| Tatiana Suarez |
| --- | --- |

Henkilötiedot
Syntynyt: 19. joulukuuta 1990 (ikä 33) Covina, Kalifornia
Kansalaisuus:   Yhdysvallat
Vapaaottelija
Aktiivisena:  2014–
Pituus:  165 cm
Paino:  52 kg
Kätisyys:  oikea
Taistelutyyli:  vapaapaini
Seura:  Millennia MMA Gym
Tilastot
Ottelut:  9
Voitot:  9
– tyrmäyksellä:  2
– luovutuksella:  4
– päätöksellä:  3
Tappiot:  0
| Mitalit> Maa:   Yhdysvallat.Naisten vapaapaini.MM-kilpailut  | Mitalit> Maa:   Yhdysvallat.Naisten vapaapaini.MM-kilpailut  | Mitalit> Maa:   Yhdysvallat.Naisten vapaapaini.MM-kilpailut  | Maa:   Yhdysvallat> Naisten vapaapaini. |
| --- | --- | --- | --- |
|  Pronssia | Tokio 2008 | -55 kg |  |
|  Pronssia | Moskova 2010 | -55 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Colorado Springs 2008 | -55 kg |  |
| US World Team Trials  | US World Team Trials  | US World Team Trials  |  |
|  Kultaa | 2008 | -55 kg |  |
|  Kultaa | 2009 | -55 kg |  |
|  Hopeaa | 2007 | -55 kg |  |
Tatiana Yadira Suarez Padilla (s. 19. joulukuuta 1990 Covina, Kalifornia) on yhdysvaltalainen vapaaottelija ja entinen painija. Hän saavutti MM-pronssia painissa vuosina 2008 ja 2010. Suarez voitti 2016 UFC:n The Ultimate Fighter 23 -vapaaotteluturnauksen.
Alkuvuodet

Suarez syntyi Kaliforniassa ja omaa meksikolaiset sukujuuret. Hän aloitti painin harrastamisen kolme- ja puolivuotiaana innostuttuaan veljensä Chris Lopezin myötä. Suarez kannusti tuolloin 10-vuotiasta veljeään, joka otti osaa Kalifornia Empire Islandissa pidettävään turnaukseen. Hänen äiti ei aluksi suostunut tyttärensä halukkuuteen painia.
Paini (2005–2011)

Suarez valmistui Northview High Schoolista, jossa hänet muun muassa palkittiin vuosina 2007 ja 2008 vuoden painijaksi. Suarez oli muun muassa voittanut Itävallan avoimen turnauksen 2005. Kaksi vuotta myöhemmin hän sijoittui toiseksi nuorten painin MM-kilpailuissa, toiseksi US World Team Trialsissa, neljänneksi Yhdysvaltain kansallisissa ja saavutti vielä FILAn nuorten kansallisen mestaruuden. Myös 2008 Suarez jatkoi menestystään saavutettuaan MM-pronssia Tokiossa järjestetyissä vuoden 2008 painin maailmanmestaruuskisoissa. Hän voitti myös US World Team Trials mestaruuden, pronssia nuorten maailmanmestaruuskilpailuissa ja pronssia myös US Olympic Team Trialsissa. Lisäksi Suarez sijoittui viidenneksi Yhdysvaltain kansallisissa kilpailuissa ja voitti Pan-Amerikan mestaruuden.
Suarez siirtyi opiskelemaan Lindenwoodin yliopistoon, jossa häntä valmensi painissa Jake Dieffenbach. Suarez saavutti heti pronssia New Yorkin AC kansainvälisessä openissa, sijoittui viidenneksi MM-kilpailuissa. Hän voitti myös US World Team Trials mestaruuden ja saavutti pronssia FILAn nuorten kansallisissa kilpailuissa. Suarez oli vielä viides Yhdysvaltain kansallisissa kilpailuissa. Hän saavutti lisää menestystä 2010 voitettuaan World Team Trials ja U.S. Open mestaruudet. Hän saavutti MM-pronssia Moskovassa syyskuussa 2010. Sittemmin kaudella 2010–2011 Suarez oli listattu Yhdysvaltain parhaimmaksi naisvapaapainijaksi alle 55-kiloisten sarjassa.
Suarez oli harjoittelemassa vuoden 2012 kesäolympialaisia varten, mutta kärsi kesken harjoittelun niskavammasta, joka esti hänen olympialaisiin pääsyn. Röntgentutkimuksissa kuitenkin ilmeni että Suarezilla oli kilpirauhassyöpä. Hoidon jälkeen Suarez palasi takaisin kamppailulajien pariin harjoittelemaan brasilialaista jujutsua, jonka kautta hän kiinnostui harrastamaan vapaaottelua.
Vapaaottelu

Suarez aloitti vapaaottelun 2013 ja otteli amatöörinä kaksi ottelua 2014. Hän voitti molemmat käymänsä ottelut ja siirtyi tämän jälkeen ammattilaiseksi. Suarez otteli heti ensimmäisessä ottelussaan Gladiator Challenge organisaation vapaana olleesta kärpässarjan mestaruudesta Tyra Parkeria vastaan. Ottelu käytiin 19. heinäkuuta 2014, jonka hän voitti tuomariäänin. Suarez otteli vielä kaksi ottelua Gladiator Challengessa voittaen ensin huhtikuussa 2015 Carolina Alvarezin käsilukolla ja myöhemmin elokuussa Arline Coban teknisellä tyrmäyksellä toisen erän alussa.
Vapaaottelu > Ultimate Fighter (2016)

Suarez tuli valituksi tosi-tv-sarjaan Ultimate Fighter. Voitettuaan avausottelunsa Chel-c Baileyn tuomariäänin hänet valittiin taloon. Ylivoimaisen voiton myötä Suarez tuli ensimmäisenä valituksi Cláudia Gadelhan joukkueeseen, joka valmensi Joanna Jędrzejczyk joukkuetta vastaan. Toisella kierroksella Suarez kohtasi entisen Invictassa usean ottelun käyneen JJ Aldrichin, joka hän voitti takakuristuksella. Välierissä Suarez kohtasi joukkuekaverinsa Kate Jacksonin, jonka hän puolestaan voitti giljotiinikuristuksella ensimmäisessä erässä. Voiton myötä hän eteni loppuotteluun, joka käytäisiin UFC:n tapahtumassa The Ultimate Fighter 23 Finale.
Vapaaottelu > UFC (2016–)

Suarez kohtasi joukkuekaverinsa Amanda Cooperin 8. heinäkuuta 2016 Ultimate Fighterin korsisarjan turnauksen mestaruudesta. Hän voitti ottelun D'Arce kuristuksella ensimmäisessä erässä.
Hänen oli määrä otella seuraavaksi joulukuussa 2016, mutta ilmoitti marraskuussa kärsivänsä loukkaantumisesta ja jätti ottelun väliin. Suarez palasi takaisin marraskuussa 2017 kohdattuaan Viviane Pereiran, joka oli muun muassa voittanut korsisarjan mestaruudesta otelleen Valérie Létourneaun. Suarez voitti Pereiran tuomariäänin (30–27, 30–27, 30–26).
Toukokuussa 2019 Suarez kohtasi Alexa Grasson Chilessä. Ottelu käytiin UFC Fight Night: Maia vs. Usman -tapahtumassa, jossa hän voitti ottelun takakuristuksella ensimmäisessä erässä. Syyskuussa Suarez kohtasi UFC:n entisen korsisarjan mestarin Carla Esparzan. Kaksikon välinen ottelu käytiin UFC 228 -tapahtumassa, jonka Suarez voitti teknisellä tyrmäyksellä kolmannen erän lopussa.
Suarez palasi takaisin häkkiin kesäkuussa 2019, kun hän kohtasi Nina Ansaroffin. Suarez voitti UFC 238 -tapahtumassa käydyn ottelun tuomariäänin (29–28, 29–28, 29–28).
Saavutukset

Ultimate Fighter mestaruus
Kääpiösarjan mestaruus (kerran)
Keisari Irwin I

| Keisari Irwin I Irwin Goodman |
| --- | --- | --- |

Studioalbumin tiedot
 Julkaistu: 1979
 Tuottaja(t): Vexi Salmi
 Kesto: 31.43
 Levy-yhtiö: Fazer
Irwin Goodmanin muut julkaisut
| Kulkurin kulta 1979 | Keisari Irwin I 1979 | Uudet protestilaulut 1983 |
Keisari Irwin I (Lauluja alamaisista) on Irwin Goodmanin albumi, joka ilmestyi vuonna 1979. Siinä arvostellaan poliitikkoja ja politiikan lieveilmiöitä.
Kappaleet

Keisari Irwin I – 3.00
Älä itke Ahti – 2.33
Ken lahjan saa – 2.35
Voi Jussi parkaa – 2.16
Kopla ja kummisetä – 2.58
Suomalainen iltarukous – 2.12
Pimeitä mietteitä – 2.42
Paavo vaan – 3.24
Nakutaiteen tutkija – 3.59
Meidän tasavalta – 2.36
Eihän me olla veljeksiä – 3.28
Muusikot

Irwin Goodman – laulu
Paul Fagerlund – kapellimestari, piano (2–11)
Kalevi Nyqvist – harmonikka (2, 4–8, 10, 11)
Juha Björninen – kitarat (1)
Heikki Laurila – kitarat (3–11)
Vesa Enne, Kai Lind, Irina Milan ja Irma Tapio – taustalaulu (1)
Tapani ”Nappi” Ikonen – rummut (1)
Ilpo Kallio – rummut (2–11)
Markku Johansson ja Jörgen Petersen – trumpetit (1)
Pentti Lasanen – klarinetti (2–4, 6, 8, 10, 11), trumpetti (9)
Jari Lappalainen – viulu (2, 7, 10), mandoliini (4–8)
Heikki ”Häkä” Virtanen – basso (1)
Ilkka Willman – basso (2–11)
Swish Swish

| ”Swish Swish” Katy Perry ft>  Nicki Minaj |
| --- | --- | --- |

Singlen tiedot
 Albumilta: Witness
 Julkaistu: 19. toukokuuta 2017
 Formaatti: digitaalinen lataus
 Tuottaja(t): Duke Dumont, PJ Sledge, Noah "Mailbox" Passovoy
 Tyylilaji: EDM, hip hop, hip house
 Kesto: 04.02
 Levy-yhtiö: Capitol Records
Katy Perryn muut singlet
| ”Bon Appétit” 2017 | ”Swish Swish” 2017 | ”Feels” 2017 |
Nicki Minajin muut julkaisut
| ”Kissing Strangers” 2017 | ”Swish Swish” 2017 | ”Rake It Up” 2017 |
Swish Swish on yhdysvaltalaisartisti Katy Perryn kappale, jolla vierailee myös yhdysvaltalaisräppäri Nicki Minaj. Sen julkaisi Capitol Records Perryn viidennen, Witness-studioalbumin kolmantena singlenä 19. toukokuuta 2017. Kappaleen ovat sanoittaneet Perry, Duke Dumont, Sarah Hudson, PJ "Promnite" Sledge, Minaj ja Brittany Hazzard. Kappaleen tuotannosta vastasivat Dumont, Sledge ja Passovoy. "Swish Swish" on lajityypiltään house-inspiroitu EDM ja hip hop -kappale, joka sisältää mukaelman Fatboy Slimin kappaleesta "Star 69".
Sanoiltaan kappale kertoo kiusaajia vastaan taistelemisesta ja se käyttää kielikuvia koripallosta puhuakseen ärsyttävien ihmisten ylitsepääsemisestä ja kukoistamisestaselvennä. Lukuisat mediat ovat epäilleet että kappale on vastaus Taylor Swiftin kappaleelle "Bad Blood", jonka uskotaan kertovan Perrystä. Kappale sai ristiriitaisen vastaanoton musiikkikriitikoiden keskuudessa; Jotkut kehuivat kappaleen valtuuttavasta luonteestaselvennä, kun taas toiset kritisoivat sen sanoituksia. Tästä huolimatta Minajin esittämiä sanoja kuitenkin kehuttiin. "Swish Swish" oli kaupallisesti kohtalainen menestys, sen päästyä singlelistan kymmenen parhaan joukkoon Filippiineillä ja Skotlannissa, sekä kahdenkymmenen parhaan joukkoon Belgiassa (Vallonia), Isossa-Britanniassa, Kanadassa ja Unkarissa. Kappale myi platinaa Australiassa, Kanadassa ja Yhdysvalloissa sekä timanttia Brasiliassa.
Perry esitti kappaleen ensimmäisen kerran livenä Saturday Night Livessä. Sen jälkeen Perry on toteuttanut kappaleelle live-esityksiä muun muassa BBC Radio 1's Big Weekendissä, vuoden 2017 Glastonbury Festivalissa sekä The Voice Australiassa. Kappaleelle on toteutettu myös Dave Meyersin ohjaama musiikkivideo, joka julkaistiin 24. elokuuta 2017. Videolla nähdään Perry koripallo-ottelussa, jossa hän yrittää voittaa hänen johtaman "The Tigers" -joukkueen kanssa joukkueen nimeltään "The Sheeps". Myös Minaj tekee videolla esiintymisen ottelun puoliaikaesityksessä. Lisäksi muun muassa Perryn kappaleen "Last Friday Night (T.G.I.F.)" musiikkivideolta tuttu hahmo "Kathy Beth Terry" esiintyy videolla cameo-roolissa. "Swish Swish" on liitetty mukaan myös Just Dance 2018 -videopeliin.
Käännös suomeksi
Swiss Arena

| Swiss Arena> Waldstadion |
| --- | --- |

Rakennuksen tiedot
Sijainti:  Kloten,  Zürich, Sveitsi
Koordinaatit:  47°26′31″N, 8°35′02″E
Avattu:  kenttä 1952, halli 1977
Remontoitu:  1997, 2008
Omistaja:  Klotenin kaupunki
Aiemmat nimet:  Waldstadion 1952–1977  Schluefweg 1977–2008  Kolping Arena 2008–2015
Käyttäjät
 EHC Kloten, yleisökäytössä päivittäin 
Katsojakapasiteetti
 7 624   
Lisää rakennusartikkeleitaArkkitehtuurin teemasivulla
Swiss Arena eli Stimo Arena on jäähalli Sveitsissä Zürichin lähellä Klotenissa. Halli on jääkiekkojoukkue EHC Klotenin kotihalli. Hallissa järjestetään myös messuja ja muita yleisötapahtumia.
Historiaa

Jäähalli on rakennettu vuonna 1977 kattamalla alun perin vuodesta 1952 käytössä ollut jääkenttä, Waldstadion. Hallin nimi oli ensin sijaintinsa perusteella Schleufweg. Vuonna 2008 nimeksi tuli jääkiekkojoukkue Kloten Flyersin rahoittajan perusteella Kolping-Arena. Vuonna 2015 päärahoittajaksi vaihtui lentoyhtiö Swiss ja jäähallin nimeksi Swiss Arena.
Hallissa on järjestetty eri urheilulajien arvokisoja, mm. salibandyn maailmanmestaruuskilpailut 2004 ja vuoden 2009 jääkiekon MM-kisat.
Kevätsara

| Kevätsara |
| --- | --- |

Uhanalaisuusluokitus
 
Suomessa::  Vaarantunut
 
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Lahko::  Poales
Heimo::  Sarakasvit Cyperaceae
Alaheimo::  Cyperoideae
Tribus::  Cariceae
Suku::  Sarat Carex
Laji::  caryophyllea
Kaksiosainen nimi
 Carex caryophyllea  Latourr. 
Katso myös
   Kevätsara Wikispeciesissä   Kevätsara Commonsissa 
Infobox OKNimi-testi OK: 
Kevätsara (Carex caryophyllea) on Euraasiassa tavattava niittyjen sarakasvi. Suomessa laji on harvinaistunut ja uhanalainen.
Ulkonäkö ja koko

Kevätsara kasvaa 5–30 cm korkeaksi. Sen kasvutapa on pysty ja se on löyhästi mätästävä ja lyhytrönsyinen. Jäykkien varsien tyvitupet ovat vaalean- tai tummanruskeita ja ne hajoavat säikeiksi. Harmahtavanvihreät lehdet ovat vartta lyhyempiä ja 1,5–3 mm leveitä. Alimman tähkän vaaleanruskea tukilehti on tavallisesti kalvomainen, vajaan sentin mittaiseen vihreään otaan päättyvä. Kevätsaran lyhytperäisessä kukinnossa on yksi hedetähkä ja yhdestä kahteen emitähkää. Lähekkäin olevat emitähkät ovat väriltään ruskeita ja hedetähkä oranssinruskea. Tähkäsuomut ovat kellertävänruskeat ja niiden keskisuoni on vihreä. Emitähkien pullakot ovat harmaanvihreitä tai ruskeita ja karvaisia. Kevätsara kukkii Suomessa kesä-heinäkuussa.
Levinneisyys

Kevätsaraa tavataan lähes koko Manner-Euroopassa Fennoskandian ja Venäjän pohjoisosia lukuun ottamatta. Levinneisyysalue ulottuu aina Keski-Aasiaan saakka. Lajia on tavattu myös Pohjois-Amerikasta, jonne se on tullut ihmisen mukana. Suomen lähialueilla kevätsaraa tavataan laajemmalti Etelä-Ruotsissa ja Tanskassa sekä Baltiassa. Suomessa kevätsaraa tavataan Ahvenanmaalla ja Varsinais-Suomessa. Muutamia vanhoja havaintoja on myös pohjoisempaa Pohjanlahden rannikolta. Laji on Suomessa harvinaistunut.
Elinympäristö

Kevätsaran tyypillisimpiä kasvupaikkoja ovat lehto- ja rinneniityt sekä kedot.
Aiheesta muualla

Kasviatlas 2022: Kevätsaran levinneisyys Suomessa.
ITIS: Carex caryophyllea (englanniksi)
Kukkiva kevätsaramätäs.
Katoava liftari

Katoava liftaaja eli haamuliftari on vanha ja kuuluisa kummitusjuttu, jossa ajoneuvolla matkustavat ihmiset tapaavat tai poimivat kyytiin liftarin, joka myöhemmin katoaa jälkiä jättämättä ilman selitystä, yleensä liikkuvasta kulkuneuvosta. Kummitustarinaa versioineen on kerrottu ympäri maailmaa vuosisatojen ajan ja sitä kuulee vielä nykyäänkin. Yksi vanhimmista katoavan kyytiläisen sisältävistä tarinoista löytyy Ruotsista vuodelta 1602.
Ruotsi 1602

Ruotsalaisen papin ja historioitsijan Joen Petri Klintin teoksessa Om the tekn och widunder som föregingo thet liturgiske owäsendet kirkkoherra ja kaksi viljelijää olivat paluumatkalla kynttilänpäivän markkinoilta kotiinsa Västergötlannissa 1602. He kohtasivat palvelijan asuun pukeutuneen nuoren ja viehättävän naisen, joka pyysi kyytiä ja sai sen. Myöhemmin seurue pysähtyi majataloon tauolle. Muut tilasivat ruokaa, mutta nainen pyysi vain juotavaa. Hänelle toimitettiin kannu olutta kuten miehillekin. Nainen ei juonut kannusta, mutta totesi sen olevan täynnä mallasta. Samalla toisen olutkannun sisältö muuttui mystisesti tammenterhoiksi ja papin nenän edessä olleen kannun sisältö vereksi. Tällä hetkellä nainen lausui: "Tämän vuoden sato tulee olemaan hyvä. Puut kantavat riittävästi hedelmiä, mutta tulee myös sotia ja ruttoa."  Sen sanottuaan nainen katosi.
Tyypillinen nykyversio

Yöllä yksin autoa ajava henkilö näkee tiellä hahmon, joka liftaa kyytiä. Kuljettaja ottaa liftarin kyytiin ja jatkaa matkaa. Kyytiläinen ei puhu juuri mitään ja matka jatkuu hiljaisuuden vallitessa. Myöhemmin kuljettaja huomaa liftarin kadonneen mystisesti, vaikka auto ei ollut pysähtynyt kertaakaan. Myöhemmin selviää, että kyseessä oli ollut kummitus.
Tyypillinen nykyversio > Eri versioita

Muun muassa Suomessa kerrotuissa versioissa autossa on saattanut olla useampikin henkilö, esimerkiksi pariskunta, joka on poiminut mukaansa mustiin pukeutuneen tai jopa surupukuisen naisen. Nainen on sitten kadonnut tai noussut pois tietyssä paikassa, kuten hautausmaan tai autiotalon kohdalla. Myöhemmin pariskunta on saanut kuulla, että kyseessä oli aikoja sitten kuolleen naisen haamu ja tämä oli kadonnut joko sen hautausmaan kohdalla, jossa hänen hautansa sijaitsi tai vanhan kotitalonsa tai kerrotun kuolinpaikkansa kohdalla. Joissakin muunnelmissa liftari on saattanut lainata kaulahuivia tai vastaavaa esinettä, joka tämän kadottua on jäänyt penkille muistuttamaan kyytiläisen olleen todella autossa. Esineen on myös saattanut löytää kyytiläisen haudalta tai hänen kerrotusta kuolinpaikastaan.
1970-luvulla Suomessa kiertäneen tarinan mukaan surupukuinen naisliftari saattoi puhua kuskille Jumalasta. Tunnetun selvänäkijän Aino Kassisen mukaan liftarit olivat linnunradan sisäpihalla sijaitsevan temppelikaupungin asukkaita, joilla on viesti ihmiskunnan pelastamiseksi.
Kyytiläisellä ei ole aina välttämättä surupuku. Esimerkiksi Arkansasissa maantie 365:n varrelta tai Sveitsissä olevan Belchen-tunnelin alueelta poimitut naispukuiset liftarit ovat pukeutuneet valkoisiin vaatteisiin. Joskus kyytiläinen on ollut runnellun näköinen ja maininnut olleensa auto-onnettomuudessa.
Kaikkien tarinoiden kyytiläiset eivät ole kummituksia. Havaijilaisen version mukaan tulen, tanssin ja tulivuorten jumalatar Pele kulkee teillä ihmishahmossa ja palkitsee ystävällisiä matkalaisia. Itä-Afrikassa bantujen keskuudessa kerrotaan hengistä, joita kutsutaan jineiksi. Bantujen versiossa jini esiintyy kaunottaren hahmossa, jonka väsynyt kuljettaja ottaa kyytiinsä, jotta pysyisi paremmin hereillä pitkällä matkalla. Jossain vaiheessa kuljettaja katsoo kyytiläistä ja huomaa järkytyksekseen, että tällä on vuohen jalat. Tässä vaiheessa nainen nauraa ja katoaa. Pahimmassa tapauksessa kuljettaja ajaa järkytyksen vuoksi ojaan tai törmää toiseen autoon - mikä olikin jinin tarkoitus.
Uuden testamentin kirjassa Apostolien teot etiopialaisen hoviherran kyydissä kulkenut Filippos kastaa hoviherran, mutta katoaa saman tien Herran hengen ottamana. Kuitenkin Filippos ilmestyy myöhemmin Asdodiin.
Tyypillinen nykyversio > Tutkimusta

1971 esitettiin Huhu-ohjelma, jossa Yleisradion TV1:n reportteriryhmä selvitti katoavan liftarin tarinan alkuperää. Kertomukset eivät johtaneet pitkälle, tapauksesta tiesi omakohtaisesti vain kertojan "ystävän työtoverin äidin asiakkaan tyttären tuttava". Huhuissa mainituilla poliisiasemilla ja huoltoasemilla ei tiedetty liftarista järkyttyneistä autoilijoista tai sinne toimitetusta laukusta.
Toimittajat löysivät kuitenkin henkilön, joka väitti itse kohdanneensa salaperäisen aaveliftarin. Ohjelmassa esitettiin hänen nimetön haastattelunsa.
Aiheesta muualla

Return to Glennascaul, lyhytelokuva vuodelta 1951 kertoo kuvaustaukoa pitävästä Orson Wellesistä, joka tarjoaa kyydin miehelle, joka kertoo omakohtaisen kokemuksensa katoavista liftareista.
Urban Legends Reference Pages: The Vanishing Hitchiker
YLE Elävä arkisto: Katoava liftari (Arkistoitu – Internet Archive)
Haunted Arkansas: Highway 365 (Arkistoitu – Internet Archive)
↑  Return to Glennascaul (Arkistoitu – Internet Archive) Luettu 13.11.2007
Kia XCeed

| Kia XCeed |
| --- | --- |

Valmistustiedot
Valmistusmaa:   Slovakia
Valmistaja:  Kia Motors
Valmistusvuodet:  2019–
Korimalli:  5-ovinen crossover
Luokka:  J-segmentti
Teknisesti samankaltaisia:  Hyundai Accent (HC) Hyundai Alcazar Hyundai Bayon Hyundai i20 (BC3) Hyundai i30 (PD) Hyundai ix25 (SU2) Hyundai Venue Kia Ceed (CD) Kia Sonet
Tekniset tiedot
Pohjalevy:  Hyundai–Kia K2
Moottori:  R3 R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali 7-vaihteinen kaksoiskytkin
Kia XCeed on Kia Motorsin vuodesta 2019 lähtien valmistama crossover-tyyppinen automalli, joka perustuu tekniikaltaan Kia Ceediin. Se sijoittuu mallistossa pienemmän Stonicin ja suuremman Sportagen väliin.
XCeed on akseliväliltään samanpituinen kuin Ceed. Kokonaispituudeltaan se on 85 millimetriä pidempi, 26 millimetriä leveämpi ja 48 millimetriä korkeampi. Bensiinimoottorit ovat turboahdetut 1,0 T-GDI (120 hv), 1,4 T-GDI (140 hv) ja 1,6 T-GDI (204 hv). Dieselmoottorina on 1,6 CRDi (136 hv), jonka yhteydessä on kevythybridijärjestelmä. Pienintä bensiinimoottoria lukuun ottamatta kaikkien moottorien yhteyteen on saatavana seitsemänportainen kaksoiskytkinvaihteisto.
Aiheesta muualla

Kuvia tai muita tiedostoja aiheesta Kia XCeed Wikimedia Commonsissa
Sveitsin italiankielinen yliopisto

| Sveitsin italiankielinen yliopisto> Università della Svizzera italiana |
| --- | --- |
  

Perustettu:  1996
Rahoitus:  liittovaltio (42 %), Ticinon kantoni (18 %)
Budjetti:  128 milj. Sfr. (2018)
Henkilökunta:  1 100 (2019)
Opiskelijoita:  3 000 (2019)
Jatko-opiskelijoita:  400 (2019)
Sijainti:  Lugano ja Mendrisio, Ticino  Sveitsi
Osoite:  Via Buffi 13, 6900 Lugano; Via Alfonso Turconi 25, 6850 Mendrisio
Kampus:  Lugano ja Mendrisio
Sivusto:  https://www.usi.ch/en
Yliopiston päärakennus.
Sveitsin italiankielinen yliopisto (ital. Università della Svizzera italiana) on yliopisto Sveitsin eteläisessä kantonissa Ticinossa. Sillä on kaksi toimipaikkaa, Luganossa ja Mendrisiossa. Yliopisto on perustettu vuonna 1996. Yliopiston toiminta on kantonin vastuulla. Yliopistossa on viisi tiedekuntaa, ja siellä on vajaat 3 000 opiskelijaa (v. 2019).
Tiedekunnat

Yliopiston tiedekunnat ovat:
arkkitehtuurin akatemia (Accademia di architettura) Mendrisiossa
viestinnän, kulttuurin ja yhteiskuntatieteellinen tiedekunta (Facoltà di comunicazione, cultura e società)
biolääketieteellinen tiedekunta (Facoltà di scienze biomediche )
kauppatieteellinen tiedekunta (Facoltà di scienze economiche)
tietojenkäsittelytieteiden tiedekunta (Facoltà di scienze informatiche).